CELEX: 62022TN0220
Language: mt
Date: 2022-04-25 00:00:00
Title: Kawża T-220/22: Rikors ippreżentat fil-25 ta’ April 2022 – CiviBank vs BĊE

20.6.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 237/65
            
         
      Rikors ippreżentat fil-25 ta’ April 2022 – CiviBank vs BĊE
      (Kawża T-220/22)
      (2022/C 237/85)
      Lingwa tal-kawża: it-Taljan
      
         Partijiet
      
      
         Rikorrent: Banca di Cividale SpA – Società Benefit (CiviBank) (Cividale del Friuli, l-Italia) (rappreżentanti: M. Merola, A. Cassano u A. Cogoni, avukati)
      
         Konvenut: Il-Bank Ċentrali Ewropew
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla, fis-sens tar-raba’ paragrafu tal-Artikolu 263 TFUE, id-deċiżjoni tal-Bank Ċentrali Ewropew (BĊE) (ECB-SSM-2022-IT-7 (QLF-2021-0155) tat-23 ta’ Marzu 2022 (li tinsab f’att uniku jew f’divers atti), li permezz tagħha l-Bank Ċentrali Ewropew awtorizza lil Banca Sparkasse u lil Fondazione Sparkasse sabiex (i) jixtru u jżommu sehem ikkwalifikat ogħla minn 10 % tal-kapital u tad-drittijiet tal-vot ta’ CiviBank; u ii) sabiex jinqabeż l-imsemmi livell u jinxtara direttament sehem ta’ kontroll fil-kapital ta’ CiviBank, wara u permezz tal-offerti pubbliċi ta’ xiri volontarji u totali stabbiliti fis-suq fid-9 ta’ Diċembru 2021 fis-sens tal-Artikoli 4 u 6 tar-Regolament tal-Kunsill (UE) Nru 1024/2013 (1) tal-15 ta’ Ottubru 2013, tal-Artikoli 19, 22, 53 u 67 tat-Testo Unico Bancario u tad-dispożizzjonijiet ta’ implimentazzjoni relatati miegħu;
               
            
                  —
               
               
                  tikkundanna lill-konvenut għall-ispejjeż.
               
            
         Motivi u argumenti prinċipali
      
      Insostenn tar-rikors, ir-rikorrenti tinvoka żewġ motivi.
      
                  1.
               
               
                  L-ewwel motiv ibbażat fuq l-applikazzjoni żbaljata tal-Artikolu 23 tad-Direttiva 2013/3/UE kif ukoll fuq il-ksur tal-Artikolu 86 tar-Regolament (UE) Nru 468/2014, tal-Artikolu 49 TFUE u tal-prinċipju ġenerali tad-dritt tal-Unjoni ta’ nondiskriminazzjoni, fl-evalwazzjoni ta’ kwalità tax-xerrej.
               
            
                  2.
               
               
                  It-tieni motiv ibbażat fuq nuqqas ta’ motivazzjoni tad-deċiżjoni kkontestata u, konsegwentement, bil-ksur tal-Artikolu 296 TFUE, tad-drittijiet tad-difiża ggarantiti mill-Artikolu 41 tal-Karta tad-Drittijiet Fundamentali tal-Unjoni Ewropea u tal-prinċipji ġenerali ta’ dritt korrispondenti li jirriżultaw mit-tradizzjonijiet kostituzzjonali komuni għall-Istati Membri.
               
            
         (1)  Regolament tal-Kunsill (KE) Nru 1024/2013 tal-15 ta’ Ottubru 2013 li jikkonferixxi kompiti speċifiċi lill-Bank Ċentrali Ewropew fir-rigward ta’ politiki relatati mas-superviżjoni prudenzjali ta’ istituzzjonijiet ta’ kreditu (ĠU 2013, L 287, p. 63).